**Informatīvais ziņojums**

**“Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons” un Salaspils kodolreaktora izpētes un demontāžas projekta izstrāde”**

**Ievads**

Latvijā ir izstrādāta Radioaktīvo atkritumu pārvaldības programma, kas ar Ministru kabineta 2017. gada 10. maija rīkojumu Nr. 233 “Grozījumi Vides politikas pamatnostādnēs 2014.-2020. gadam” iekļauta Vides politikas pamatnostādnēs 2014.-2020. gadam. Programma ir izstrādāta atbilstoši Padomes 2011. gada 19. jūlija Direktīvai 2011/70/Euratom, ar ko izveido Kopienas sistēmu lietotās kodoldegvielas un radioaktīvo atkritumu atbildīgai un drošai apsaimniekošanai (turpmāk – Direktīva 2011/70/Euratom) un Kopējās lietotās kodoldegvielas un radioaktīvo atkritumu drošas pārvaldības konvencijai (stājās spēkā Latvijas Republikā 2001. gada 18. jūnijā).

Radioaktīvo atkritumu pārvaldības programmā iekļauta arī informācija par nepieciešamajiem pasākumiem un pieejamo valsts budžeta finansējumu radioaktīvo atkritumu pārvaldības sistēmas uzlabošanai Latvijā, tai skaitā radioaktīvo atkritumu tvertnes un ilgtermiņa glabātavas būvniecībai, un Salaspils kodolreaktora likvidēšanai un uzturēšanai.

Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) 2018. gada 26. janvārī izsludināja starptautisku iepirkumu “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons”” un 2018. gada 7.aprīlī izsludināja starptautisku iepirkumu “Salaspils kodolreaktora likvidācija”. Izvērtējot saņemtos piedāvājums, secināts, ka piedāvātās līgumcenas būtiski pārsniedz valsts budžetā pieejamo finansējumu, kas paredzēts, lai veiktu jaunas radioaktīvo atkritumu tvertnes un ilgtermiņa glabātavas būvprojekta izstrādi un būvniecību, kā arī lai veiktu Salaspils kodolreaktora likvidēšanu. Ņemot vērā, ka abu projektu realizēšanai nepieciešamās izmaksas ir aprēķinātas 2003. gadā, bet Salaspils kodolreaktora likvidēšanai izmaksu aktualizācija veikta 2013.gadā, jāsecina, ka iepriekš plānotās izmaksas neatbilst faktiskajai tirgus situācijai.

Izvērtējot faktisko situāciju ar izsludinātajiem iepirkumiem un tirgus situāciju, ņemot vērā LVĢMC sniegto informāciju, Vides aizsardzības un reģionālās attīstības ministrija (turpmāk – VARAM) ir sagatavojusi informatīvo ziņojumu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons” un Salaspils kodolreaktora izpētes un demontāžas projekta izstrāde” (turpmāk – Ziņojums). Ziņojums sagatavots, lai nodrošinātu iespēju izmantot radioaktīvo atkritumu tvertnes un ilgtermiņa glabātavas būvniecībai un Salaspils kodolreaktora likvidēšanai paredzēto finansējumu jaunas radioaktīvo atkritumu tvertnes un ilgtermiņa glabātuves projekta, kā arī Salaspils kodolreaktora izpētes un demontāžas projekta izstrādei. Jauno iepirkumu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons”” un “Salaspils kodolreaktora izpētes un demontāžas projekta izstrāde” izsludināšana, kas ietvers Salaspils kodolreaktora un tam pieguļošo ēku kompleksa apsekošanu, uzmērīšanu, kā arī pašreizējā radioaktivitātes līmeņa izpētes nodrošināšanu Salaspils kodolreaktorā ļautu veikt precīzus aprēķinus par nepieciešamo tilpumu jaunai radioaktīvo atkritumu tvertnei, kā arī ilgtermiņa glabātavai.

Ievērojot LVĢMC 2017. gadā ieplānotos valsts budžeta līdzekļus jaunas radioaktīvo atkritumu tvertnes būvniecībai un Salaspils kodolreaktora likvidēšanai (1 847 402 *euro*) un atbilstoši Ministru kabineta 2017. gada 12. decembra sēdes protokollēmuma Nr. 61 76.§. 2. punktā noteiktajam, tika pieņemts lēmums veikt LVĢMC pamatkapitāla palielināšanu par 1 847 402 *euro*, ieguldot tajā 2017. gadā paredzētos valsts budžeta līdzekļus jaunas radioaktīvo atkritumu tvertnes un ilgtermiņa glabātavas būvniecībai un Salaspils kodolreaktora likvidēšanai. Ieguldījumi pamatkapitālā veikti ar nosacījumu, ka tos nedrīkst izmantot līdz turpmākiem Ministru kabineta lēmumiem.

**1. Vispārīgā informācija**

**1.1. Radioaktīvo atkritumu glabātuve “Radons”**

Latvijā ir tikai viena radioaktīvo atkritumu glabātava, kurā iespējams apglabāt vai ilgstoši uzglabāt radioaktīvos atkritumus. Latvijai ir pienākums nodrošināt videi un iedzīvotājiem drošas radioaktīvo atkritumu pārvaldības sistēmas attīstību valstī. Lai nodrošinātu videi un iedzīvotājiem drošu, ilgtspējīgu un modernu radioaktīvo atkritumu apsaimniekošanu Radioaktīvo atkritumu glabātavā “Radons” (turpmāk – glabātava “Radons”) nepieciešami infrastruktūras uzlabojumi.

Glabātava “Radons” atrodas Baldones novada teritorijā aptuveni 5 km no Baldones pilsētas, un tā ir izveidota 1962. gadā. Glabātavā “Radons” ir nodrošināta nepieciešamā infrastruktūra glabātavas uzraudzībai, tās darbības nodrošināšanai un kontrolei un radioaktīvo atkritumu glabāšana vienā vietā veicina drošas un ekonomiski pamatotas radioaktīvo atkritumu glabāšanas sistēmas attīstību valstī. Glabātavu “Radons” apsaimnieko LVĢMC[[1]](#footnote-1), kas ir valstī vienīgā kapitālsabiedrība, kas nodrošina radioaktīvo atkritumu pārstrādi, ilgstošu glabāšanu un apglabāšanu.

Pašlaik glabātavā “Radons” ir septiņas radioaktīvo atkritumu tvertnes. Sešas no tām ir būvētas un aizpildītas 1960.–1990. gadā. Savukārt septītā tvertne tika pieņemta ekspluatācijā 1995. gadā.

Jaunas radioaktīvo atkritumu tvertnes būvniecība radioaktīvo atkritumu glabātavā “Radons” ir nepieciešama, lai nodrošinātu Salaspils kodolreaktora likvidēšanas un demontāžas gaitā radušos radioaktīvo atkritumu apglabāšanu, kā arī nodrošinātu rezervi arī citu darbību rezultātā radīto radioaktīvo atkritumu apglabāšanai. Glabātavas “Radons” paplašināšanas rezultātā tiktu izbūvēta mūsdienīga un droša radioaktīvo atkritumu apglabāšanas tvertne ar gruntsūdens monitoringa un kontroles sistēmu, kas nodrošinās starptautiski atzītu tehnoloģiju izmantošanu Latvijas radioaktīvo atkritumu pārvaldībā. Līdz ar šī projekta realizāciju tiktu arī paaugstināta radiācijas drošība glabātavā “Radons”.

Plānoto objektu ietekme uz vidi ir izvērtēta atbilstoši likuma “Par ietekmes uz vidi novērtējumu” prasībām un Ministru kabineta 2003. gada 26. jūnija rīkojumam Nr. 414 “Par Radioaktīvo atkritumu glabāšanas koncepciju”. Bīstamo atkritumu pārvaldības valsts aģentūra 2004. gadā uzsāka ietekmes uz vidi novērtējumu divu jaunu radioaktīvo atkritumu tvertņu un lietoto slēgto starojuma avotu ilgtermiņa glabātavas izbūvei radioaktīvo atkritumu glabātavā “Radons”[[2]](#footnote-2). Ietekmes uz vidi novērtējuma noslēguma ziņojumā secināts, ka negatīva ietekme uz vidi nav sagaidāma. Ietekmes uz vidi novērtējuma rezultāti tika apstiprināti ar Ministru kabineta 2008. gada 3. decembra rīkojumu Nr. 769 “Par divu jaunu radioaktīvo atkritumu tvertņu un lietoto slēgto starojuma avotu ilgtermiņa glabātavas izbūves radioaktīvo atkritumu glabātavā “Radons” akceptēšanu”.

**1.2. Salaspils kodolreaktora likvidēšana**

Salaspils kodolreaktoru apsaimnieko LVĢMC, nodrošinot tā uzturēšanu un apsaimniekošanu saskaņā ar normatīvo aktu prasībām.

Paralēli reaktora likvidēšanas jautājumiem 2011.-2014.gadā risināts jautājums par reaktora izslēgšanu no LVĢMC pamatkapitāla un nodošanu Latvijas Universitātei (turpmāk – LU)[[3]](#footnote-3), ievērojot, ka LU plānoja reaktora teritorijā izvietot ciklotrona centru, kurš tiktu izmantots gan zinātniskiem mērķiem, gan medicīnā. Attiecīgi reaktora apsaimniekošanu kopš 2011. gada 25.novembra līdz 2015.gada 1.aprīlim nodrošināja LU.

Saskaņā ar Ministru kabineta 2004. gada 30. novembra rīkojumu Nr. 958 “Par Salaspils kodolreaktora likvidēšanas un demontāžas koncepciju” (turpmāk – koncepcija) ir veikta daļēja reaktora un tā palīgiekārtu likvidācija un šo darbu rezultātā iegūto radioaktīvo atkritumu apsaimniekošanas darbības, tajā skaitā to apglabāšana radioaktīvo atkritumu glabātavā “Radons”.

Līdz šim brīdim Salaspils kodolreaktora un tā palīgiekārtu likvidācijas procesā ir demontēti dzesēšanas kontūri, demontētas reaktora vadības un aizsardzības sistēmas un jonizācijas kameras, demontēti vertikālie eksperimentālie kanāli, demontēta horizontālo eksperimentālo kanālu bioloģiskā aizsardzība; demontētas zinātniski eksperimentālās iekārtas un to bioloģiskā aizsardzība, izvesta lietotā un svaigā kodoldegviela, kā arī pilnībā demontēts Rīgas kritiskais stends.

Ņemot vērā, ka kopš 2015. gada 1.aprīļa Salaspils kodolreaktora apsaimniekošanu nodrošina LVĢMC, ik gadu kodolreaktora uzturēšanas darbiem no valsts budžeta līdz 2018.gadam bija paredzēts finansējums 150 000 *euro* apmērā. Lai arī pēc 2018.gada nodrošinātu Salaspils kodolreaktora drošu uzturēšanu, nepieciešams arī turpmāk paredzēt finansējumu 150 000 *euro* apmērā ik gadu, līdz demontāžas pasākumu veikšanai.

Informācija par reaktora likvidēšanai nepieciešamajām izmaksām tika iekļauta koncepcijā. 2013. gadā LU veica izvērtējumu par to, cik varētu izmaksāt kodolreaktora likvidēšana un kādā veidā varētu tikt samazinātas likvidēšanas izmaksas, optimizējot darbus, lai pēc iespējas racionālāk varētu izmantot esošo infrastruktūru ciklotrona izveidošanai reaktora teritorijā. Izvērtējuma rezultātā tika secināts, ka reaktora likvidēšanas indikatīvās izmaksas varētu būt ap 5,449 miljoni *euro,* un darbi veicami četru gadu laikā.

Balstoties uz pieejamajiem aprēķiniem, VARAM 2014. gadā pieprasīja, un Ministru kabinets apstiprināja finansējumu 2015.-2018. gadā radioaktīvo atkritumu pārvaldības sistēmas uzlabošanai. Radioaktīvo atkritumu tvertnes un ilgtermiņa glabātavas būvprojekta izstrādei un būvniecībai ar Ministru kabineta lēmumu tika atbalstīts valsts budžeta finansējums 2 074 098 *euro* apmērā. Savukārt Salaspils kodolreaktora likvidēšanai tika atbalstīts valsts budžeta finansējums 5 659 000 *euro* apmērā. (skat. 2. nodaļu).

**2. Atbalstītais valsts budžeta finansējums 2015.-2020. gadam radioaktīvo atkritumu pārvaldības sistēmas uzlabošanai**

Radioaktīvo atkritumu pārvaldības programmā tiek sniegta informācija par atbalstīto valsts budžeta finansējumu nepieciešamajiem pasākumiem. Finansējums radioaktīvo atkritumu pārvaldības sistēmas uzlabošanai 2015.-2020. gadā piešķirts ar:

1. Ministru kabineta 2014. gada 12. novembra sēdes protokola Nr. 62 2.§ “Informatīvais ziņojums “Papildu finansējuma novirzīšana ministriju un citu centrālo valsts iestāžu jaunajām politikas iniciatīvām 2015.-2017. gadam”” 2. punktu;
2. Finanšu ministrijas 2014. gada 5. decembra rīkojuma Nr. 678 “Par pamatbudžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” 1.6.2.4. apakšpunktu;
3. Ministru kabineta 2015. gada 17. marta sēdes protokola Nr. 15 30. § “Informatīvais ziņojums “Par valsts pamatbudžeta un valsts speciālā budžeta bāzi 2016., 2017. un 2018. gadam un bāzes izdevumos neiekļauto ministriju un citu centrālo valsts iestāžu iesniegto pasākumu sarakstu”” 24. punktu;
4. Ministru kabineta 2015. gada 20. maija rīkojuma Nr. 270 “Par apropriācijas pārdali” 1.1.2. apakšpunktu;
5. Ministru kabineta 2015. gada 27. augusta sēdes protokola Nr. 42 3. § “Informatīvais ziņojums “Par priekšlikumiem valsts budžeta ieņēmumiem un izdevumiem 2016. gadam un ietvaram 2016.-2018. gadam”” 7. punktu;

Ar minētajiem Ministru kabineta lēmumiem tika atbalstīts valsts budžeta finansējums 3 136 477 *euro* apmērā 2015.-2020. gadam šādu radioaktīvo atkritumu pārvaldības sistēmas uzlabošanas pasākumu īstenošanai:

1. radioaktīvo atkritumu tvertnes būvniecība;
2. esošo radioaktīvo atkritumu tvertņu ilgtermiņa drošības uzlabojumi;
3. ilgtermiņa glabātavas būvniecība;
4. radiācijas kontroles sistēmas uzlabošana glabātavā “Radons”;
5. glabātavas apsaimniekošana;
6. drošības uzlabojumi glabātavā “Radons”;
7. starptautisko ekspertu kodoldrošības un starptautiskais radioaktīvo atkritumu sistēmas novērtējums.

**Piešķirtais valsts budžeta finansējums, *euro***

Tabula Nr. 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **Kopā** |
| **Piešķirtais finansējums KOPĀ** | **23 736** | **652 142** | **498 329** | **1 847 402** | **2 792 489** | **984 000** | **935 000** | **0** |  | **7 733 098** |
| **t.sk. piešķirtais finansējums “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons””, t.sk.** | **23 736** | **357 142** | **498 329** | **652 402** | **542 489** | **0** | **0** | **0** | **0** | **2 074 098** |
| *Radioaktīvo atkritumu tvertnes būvniecība* | *23 736* | *271 770* | *498 329* | *310 912* | *329 057* | *0* | *0* | *0* | *0* | *1 433 804* |
| *Esošo radioaktīvo atkritumu tvertņu ilgtermiņa drošības uzlabojumi* | *0* | *0* | *0* | *56 915* | *156 517* | *0* | *0* | *0* | *0* | *213 432* |
| *Ilgtermiņu glabātavas būvniecība* | *0* | *85 372* | *0* | *284 575* | *56 915* | *0* | *0* | *0* | *0* | *426 862* |
| **t.sk. piešķirtais finansējums "Salaspils kodolreaktora likvidācijas pasākumu kopuma izpildes nodrošināšana" t.sk.** | **0** | **295 000** | **0** | **1 195 000** | **2 250 000** | **984 000** | **935 000** | **0** | **0** | **5 659 000** |
| **Laika periodā no 2014.gada līdz 2018.gada 30.jūnijam no piešķirtā finansējuma veiktie faktiskie izdevumi vai veiktas finansējuma pārdales\*** | **0** | 2 606 | 2 541 | 0 | 400 000 | 0 | 0 | 0 | 0 | 405 147 |
| **Pieejamais finansējums KOPĀ, ņemot vērā jau faktiski veiktos izdevumus (LVĢMC) un finansējuma pārdales** | **23 736** | **649 536** | **495 788** | **1 847 402** | **2 392 489** | **984 000** | **935 000** | **0** | **0** | **7 327 951** |
| \* Laika periodā no 2014.gada līdz 2018.gada 30.jūnijam:- veikti izdevumi Salaspils kodolreaktora demontāžas iepirkuma dokumentācijas un tehniskās specifikācijas sagatavošanai 2605,87 euro apmērā 2015.gadā- veikti izdevumi saistībā ar 2016. gada 25. jūlijā noslēgto līgumu starp LVĢMC un SIA “Būvuzraugi LV” par piedāvājumu izvērtēšanu no atbalstītā finansējuma būvekspertam 8 712 euro apmērā- 2016. gadā pēc radona ilgtermiņa drošības novērtējuma ziņojuma veikšanas ietaupītais finansējums 6 170,71 euro apmērā, pārcelts radioaktīvo atkritumu tvertnes un ilgtermiņa glabātavas būvprojekta izstrādei un būvniecībai;- 2018.gadā veikta apropriācijas pārdale uz Kultūras ministriju (MK 19.06.2018. rīkojums Nr.276) |

**Plānoto īstenojamo pasākumu ietekme uz budžetu, *euro***

Tabula Nr. 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | **2014** | **2015** | **2016** | **2017** | **2018** | **2019** | **2020** | **2021** | **2022** | **Kopā** |
| **Izdevumi no VARAM budžeta** | **23 736** | **649 536** | **495 788** | **1 847 402** | **2 392 489** | **984 000** | **935 000** | **0** | **0** | **7 327 951** |
| t.sk. pārskaitīti LVĢMC | 23 736 | 649 536 | 495 788 |   |   |   |   |   |   | 1 169 060 |
| t.sk. ieguldījums LVĢMC pamatkapitālā |   |   |   | 1 847 402 |   |   |   |   |   | 1 847 402 |
| t.sk. vēl VARAM budžetā plānotie izdevumi |   |   |   |   | 2 392 489 | 984 000 | 935 000 | 0 | 0 | 4 311 489 |
| **Plānotais izdevumu veikšanas grafiks jauno pasākumu īstenošanai** | **0** | **0** | **0** | **0** | **0** | **180 000** | **1 967 402** | **1 792 598** | **0** | **3 940 000** |
| t.sk. Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrādei  |   |   |   |   |  | **15 000** | **612 402** |  **12 598** |   | 640 000 |
| t.sk. Salaspils kodolreaktora izpēte un demontāžas projektu (t.sk būvprojekta) izstrādei plānotais finansējums |   |   |   |   |  | **15 000** | **1 205 000** | **1 630 000** |   | 2 850 000 |
| t.sk. Salaspils kodolreaktora uzturēšanai |  |  |  |  |  | **150 000** | **150 000** |  |  | **300 000** |
| **Ietekme uz vispārējās valdības budžeta bilanci** | **23 736** | **649 536** | **495 788** | **1 847 402** | **2 392 489** | **804 000** | **-1 032 402** | **-1 792 598** | **0** | **3 387 951** |
| **Pieejamā finansējuma atlikums** | **3 387 951** |

**Informācija par finansējumu pasākumiem saistībā ar glabātavas "Radons" uzturēšanu, kas tiek īstenoti atbilstoši plānotajam, *euro***

Tabula Nr. 3

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **2019** | **2020** | **2021** | **2022** | **Kopā** |
| Uzturēšanas pasākumi glabātavā “Radons” | 0 | 0 | 0 | 300 227 | 398 094 | 193 897 | 193 897 | 136 982 | 136 982 | 1 223 097 |
| *Radiācijas kontroles sistēmas uzlabošana glabātavā "Radons"* | *0* | *0* | *0* | *108 138* | *120 000* | *56 915* | *56 915* | *0* | *0* | *341 968* |
| *Glabātavas apsaimniekošana (uzturēšana)* | *0* | *0* | *0* | *56 915* | *56 915* | *136 982* | *136 982* | *136 982* | *136 982* | *524 776* |
| *Drošības uzlabojumi glabātavā "Radons"* | *0* | *0* | *0* | *135 174* | *164 265* | *0* | *0* | *0* | *0* | *299 439* |
| *Starptautisko ekspertu kodoldrošības un starptautiskais radioaktīvo atkritumu sistēmas novērtējums* | *0* | *0* | *0* | *0* | *56 914* | *0* | *0* | *0* | *0* | *56 914* |

**3. Informācija par atklāta konkursa “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons””** **iepirkumu**

Saskaņā ar LVĢMC sniegto informāciju LVĢMC 2016. gada 30. novembrī, ievērojot Publisko iepirkumu likuma prasības, izsludināja iepirkumu – atklātu konkursu “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons””[[4]](#footnote-4). Kā iepirkuma piedāvājumu iesniegšanas termiņš tika noteikts 2016. gada 27. decembris.

Saskaņā ar LVĢMC sniegto informāciju LVĢMC iepirkuma komisija līdz 2017. gada 21. martam veica pretendentu iesniegto piedāvājumu vērtēšanu atbilstoši iepirkuma nolikuma prasībām, tajā skaitā piesaistot būvniecības ekspertus pretendentu tehnisko un finanšu piedāvājumu vērtēšanai. Būvniecības eksperti savu vērtējumu sniedza 2016. gada 25. jūlijā starp LVĢMC un būvekspertu noslēgtā līguma ietvaros.

Saskaņā ar LVĢMC sniegto informāciju iepirkumā tika saņemti divi[[5]](#footnote-5) piedāvājumi, no kuriem tikai viens piedāvājums (8 215 738 *euro* apmērā) atbilda konkursa nosacījumiem.

Ņemot vērā to, ka paredzamā līgumcena bija lielāka par Eiropas Savienības noteiktajām līgumcenu robežvērtībām, saskaņā ar LVĢMC sniegto informāciju, tika pieņemts lēmums minēto iepirkumu izbeigt bez rezultāta un izsludināt jaunu iepirkumu.

Saskaņā ar LVĢMC sniegto informāciju LVĢMC 2018. gada 26. janvārī, ievērojot Publisko iepirkumu likuma prasības par publiskā iepirkuma paziņojuma publicēšanu Eiropas Savienības Oficiālajā Vēstnesī, izsludināja starptautisku iepirkumu – atklātu konkursu “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons””[[6]](#footnote-6). Kā iepirkuma piedāvājumu iesniegšanas termiņš tika noteikts 2018. gada 27. februāris. Pamatojoties uz vairāku pretendentu jautājumiem par iepirkuma nolikumu un dokumentāciju, LVĢMC iepirkuma komisija nolēma pagarināt piedāvājumu iesniegšanas termiņu līdz 2018. gada 12. martam.

Saskaņā ar LVĢMC sniegto informāciju iepirkuma procedūras rezultātā tika saņemts tikai viens piedāvājums - par kopējo summu 10 272 622,27 *euro* (ar PVN)[[7]](#footnote-7).

Saskaņā ar LVĢMC sniegto informāciju atbilstošibūveksperta 2018. gada 27. marta atzinumam tika secināts, ka pretendenta finanšu piedāvājums, piedāvājumā esošā detalizācijas pakāpē, uzskatāms par objektīvu un piedāvājuma tāmē ietvertās summas ir atbilstošas tirgus situācijai un izmaksu tendencēm būvniecības nozarē. Tomēr paredzamā līgumcena būtiski pārsniedz šim mērķiem pieejamo valsts budžeta finansējumu, tādēļ LVĢMC par šo situāciju informēja VARAM.

**4. Informācija par atklāta konkursa “Salaspils kodolreaktora likvidācija”** **iepirkumu**

Saskaņā ar LVĢMC sniegto informāciju LVĢMC 2018. gada 7. aprīlī, ievērojot Publisko iepirkumu likuma prasības par publiskā iepirkuma paziņojuma publicēšanu Eiropas Savienības Oficiālajā Vēstnesī, izsludināja starptautisko iepirkumu “Salaspils kodolreaktora likvidācija”[[8]](#footnote-8). Kā iepirkuma piedāvājumu iesniegšanas termiņš tika noteikts 2018. gada 11. maijs.

Saskaņā ar LVĢMC sniegto informāciju iepirkuma procedūras rezultātā tika iesniegti divi piedāvājumi, viens par 23 198 999,98 *euro* un otrs par 4 332 561,89 *euro[[9]](#footnote-9)*.

Saskaņā ar LVĢMC sniegto informāciju LVĢMC iepirkuma komisija pašlaik veic pretendentu iesniegto piedāvājumu vērtēšanu atbilstoši iepirkuma nolikuma prasībām, tajā skaitā piesaistot būveksperta ekspertus. Iesniedzējiem ir pieprasīta papildu informācija un skaidrojumi.

**5. Informācija par plānotiem atklātu konkursu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons” un Salaspils kodolreaktora izpētes un demontāžas projekta izstrāde” iepirkumiem**

Ievērojot, ka LVĢMC 2018. gada 26. janvārī izsludinātā iepirkuma “Jaunas radioaktīvo atkritumu tvertnes un ilgtermiņa glabātavas būvprojekta izstrāde un būvniecība radioaktīvo atkritumu glabātavā “Radons”” un 2018. gada 7. aprīlī izsludinātā iepirkuma “Salaspils kodolreaktora likvidācija” rezultātā saņemtie finanšu piedāvājumi ievērojami pārsniedz piešķirto valsts budžeta finansējumu, saskaņā ar LVĢMC sniegto informāciju, LVĢMC ierosina pārtraukt iepriekšminētos iepirkumus un izsludināt jaunus iepirkumu konkursus “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons”” un “Salaspils kodolreaktora izpētes un demontāžas projekta izstrāde”. Iepirkumu rezultātā paredzēts izstrādāt jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas būvprojektu, kā arī izstrādāt Salaspils kodolreaktora demontāžas projektu. Jaunos iepirkumu konkursus atbilstoši Publisko iepirkumu likuma prasībām plānots publicēt Eiropas Savienības Oficiālajā Vēstnesī, tādā veidā palielinot iespēju iepirkumu konkursā pieteikties ārvalstu uzņēmumiem, kas specializējas radioaktīvo būvju projektēšanā un demontāžā.

Saskaņā ar LVĢMC sniegto informāciju iepirkumu rezultātā plānots veikt detalizētu Salaspils kodolreaktora un ēku apsekošanu, uzmērījumu, kā arī pašreizējā radioaktivitātes līmeņa izpēti, kas ļautu iegūt ļoti detālu informāciju par demontējamo objektu – Salaspils kodolreaktoru, kā arī par turpmāk nepieciešamajiem darbiem veicot Salaspils kodolreaktora likvidācijas pasākumu kopumu.Iepirkumu rezultātā tiks aktualizēti aprēķini par radioaktīvo atkritumu apjomu, kas radīsies Salaspils kodolreaktora likvidācijas pasākumu rezultātā, ņemot vērā to, ka atsevišķu materiālu radioaktivitātes līmenis ar laiku samazinās.

Saskaņā ar LVĢMC sniegto informāciju, plānoto jauno pasākumu darbu apjoms, sadalījums un tiem nepieciešamais finansējums (tabula Nr.4) ir balstīts uz LVĢMC 2018. gada 26. janvārī un 2018. gada 7. aprīlī izsludināto iepirkumu rezultātā pretendentu saņemtajiem piedāvājumiem.

**Plānotais finansējums iepirkumu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons”” un “Salaspils kodolreaktora izpētes un demontāžas projekta izstrāde” īstenošanai atbilstoši** **LVĢMC sniegtajai informācijai**

Tabula Nr. 4

|  |  |  |  |  |
| --- | --- | --- | --- | --- |
| **Pasākums** | **2019. gads** | **2020. gads** | **2021. gads** | **Kopā** |
| Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrādei plānotais finansējums |
| Ekspertu pakalpojumi – projektēšanas iepirkuma izvērtēšana | 10 000 | - | - | **10 000** |
| Juridiskie pakalpojumi jaunas dokumentācijas sagatavošanai, piedāvājumu neatkarīgai vērtēšanai | 5 000 | - | - | **5 000** |
| Projektēšanas darbi **ar** **autoruzraudzību** | - | **587 402** | **12 598** | **600 000** |
| Būvprojekta ekspertīze | - | 25 000 | - | **25 000** |
| Salaspils kodolreaktora izpēte un demontāžas projektu (t.sk būvprojekta) izstrādei plānotais finansējums |
| Ekspertu pakalpojumi – projektēšanas un demontāžas plāna iepirkuma izvērtēšana | 10 000 | - | - | **10 000** |
| Juridiskie pakalpojumi jaunas dokumentācijas sagatavošanai, piedāvājumu neatkarīgai vērtēšanai | 5 000 | - | - | **5 000** |
| Projektēšanas un demontāžas plāna izstrādes darbi, t.sk**. arhīvu materiālu izpēte un analīze, detalizēta reaktora un ēku apsekošana, uzmērījumu veikšana un radioaktivitātes izpēte, ģeoloģiskā izpēte un modeļu izstrāde demontāžas plāna vajadzībām** | - | **1 200 000** | **200 000** | **1 400 000** |
| Izpildīto darbu ekspertīze | - | 5 000 | - | **5 000** |
| Projektēšanas un demontāžas plāna izstrādes darbi, **t.sk. kodolreaktora demontāžas plāna, būvprojekta izstrāde un saskaņošana ar attiecīgajām iestādēm un autoruzraudzība** | - | - | 1 400 000 | **1 400 000** |
| Izpildīto darbu ekspertīze | - | - | 5 000 | **5 000** |
| Būvprojekta ekspertīze | - | - | 25 000 | **25 000** |
| **Kopā:** | **30 000** | **1 817 402** | **1 642 598** | **3 490 000** |

**Plānotais laika grafiks iepirkumu “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons”” un “Salaspils kodolreaktora izpētes un demontāžas projekta izstrāde” īstenošanai atbilstoši** **LVĢMC sniegtajai informācijai**

Tabula Nr. 5

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Aktivitāte/ mēneši** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** | **26** | **27** | **28** | **29** | **30** | **31** |
| **1. Jaunas radioaktīvo atkritumu tvertnes un ilgtermiņa glabātavas būvprojekta izstrāde radioaktīvo atkritumu glabātavā “Radons”** |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 1.1. piedāvājumu saņemšana un izvērtēšana, atzinumu sagatavošana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 1.2. līguma noslēgšana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 1.3. projektēšana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| **2. Salaspils kodolreaktora likvidācija** |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 2.1. piedāvājumu saņemšana un izvērtēšana, atzinumu sagatavošana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 2.2. līguma noslēgšana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| 2.3. projektēšana |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |

**6. Turpmākā rīcība**

1. Ministru kabinetam jautājumu par Salaspils kodolreaktora uzturēšanas darbu nodrošināšanai 2019. gadā un 2020. gadā nepieciešamo finansējumu 150 000 euro apmērā izskatīt Ministru kabinetā vienlaikus ar informatīvo ziņojumu “Par valsts budžeta izdevumu pārskatīšanas 2019., 2020.un 2021. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” izstrādes procesā.

2. Pēc LVĢMC iepirkuma “Jaunas radioaktīvo atkritumu tvertnes, ilgtermiņa glabātavas un esošo radioaktīvo atkritumu tvertņu pārsegšanas projekta izstrāde radioaktīvo atkritumu glabātavai “Radons”” un iepirkuma “Salaspils kodolreaktora izpētes un demontāžas projekta izstrāde”, veikšanas, bet pirms saistību uzņemšanās, informēt Ministru kabinetu par iepirkumos plānoto darbu aktuālajām izmaksām, nepieciešamības gadījumā piedāvājot ietekmes neitralizējošus pasākumus un iesniedzot Ministru kabinetā izskatīšanai rīkojuma projektu par finansējuma pārdali no 2016. - 2018. gada neatliekamā pasākuma “Salaspils kodolreaktora likvidācijas pasākumu kopums izpildes nodrošināšana” un par atļauju izmantot līdzšinēji LVĢMC pamatkapitālā ieguldīto finansējumu.

Vides aizsardzības un reģionālās attīstības ministrs Kaspars Gerhards

Balode 67026490

Zita.Balode@varam.gov.lv

Cudečka – Puriņa 67026461

Natalija.Cudecka-Purina@varam.gov.lv

1. ###  Ministru kabineta 2009. gada 1. jūlija rīkojums Nr. 448 “**Par valsts aģentūras "Latvijas Vides, ģeoloģijas un meteoroloģijas aģentūra" un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" dibināšanu”**

 [↑](#footnote-ref-1)
2. <http://old.vpvb.gov.lv/ivn/projekti/atzinumi/RadonsNZ.pdf> [↑](#footnote-ref-2)
3. Ministru kabineta rīkojuma projekts "Par valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" pamatkapitāla samazināšanu un valsts nekustamā īpašuma Miera ielā 31, Salaspilī, Salaspils novadā nodošanu Latvijas Universitātes īpašumā", izsludināts Valsts sekretāru sanāksmē 2011.gada 29.decembrī, VSS-1444 [↑](#footnote-ref-3)
4. <https://pvs.iub.gov.lv/show/473990> [↑](#footnote-ref-4)
5. <http://www.meteo.lv/fs/files/CMSP_Purchase_Attach/00/00/00/21/19/atversana.pdf> [↑](#footnote-ref-5)
6. <https://pvs.iub.gov.lv/show/524460> [↑](#footnote-ref-6)
7. <http://www.meteo.lv/fs/files/CMSP_Purchase_Attach/00/00/00/19/37/0002.pdf> [↑](#footnote-ref-7)
8. <https://pvs.iub.gov.lv/show/532154> [↑](#footnote-ref-8)
9. <http://www.meteo.lv/fs/files/CMSP_Purchase_Attach/00/00/00/21/13/Protokols.pdf> [↑](#footnote-ref-9)